CELEX: E2004J0002
Language: et
Date: 2004-12-10 00:00:00
Title: Kohtuotsus —  10. detsember 2004 , kohtuasjas E-2/04: Reidar Rasmussen, Jan Rossavik ja Johan Käldman, ning Total E&P Norge AS, v/styrets formann (juhatuse esimees)  (Ettevõtjate üleminek — nõukogu direktiiv 77/187/EMÜ — ülemineku aeg — töösuhte ülemineku vastustamine)

23.2.2006   
            
            
               ET
            
            
               Euroopa Liidu Teataja
            
            
               C 45/11
            
         
      KOHTUOTSUS
   
   10. detsember 2004,
   kohtuasjas E-2/04: Reidar Rasmussen, Jan Rossavik ja Johan Käldman, ning Total E&P Norge AS, v/styrets formann (juhatuse esimees)
   
      (Ettevõtjate üleminek — nõukogu direktiiv 77/187/EMÜ — ülemineku aeg — töösuhte ülemineku vastustamine)
   
   (2006/C 45/07)
   Kohtuasjas E-2/04, Reidar Rasmussen, Jan Rossavik ja Johan Käldman, ning Total E&P Norge AS, v/styrets formann (juhatuse esimees) taotles Gulatingi lagmannsrett (Gulatingi apellatsioonikohus) kohtult nõukogu 14. veebruari 1977. aasta direktiivi nr 77/187/EMÜ artikli 3 lõiget 1 käsitlevat tõlgendust, kohus koosseisus esimees Carl Baudenbacher ning kohtunikud Per Tresselt ja Thorgeir Örlygsson (ettekandev kohtunik), langetas 10. detsembril 2004 järgmise regulatiivosaga otsuse:
   
               1.
            
            
               14. veebruari 1977. aasta direktiivi 77/187/EMÜ liikmesriikide seaduste ühtlustamise kohta, mis käsitlevad töötajate õiguste kaitset äriühingute, ettevõtete või nende osade üleminekul, mida on muudetud nõukogu direktiiviga 98/50/EÜ ja liidetud EMP lepingusse, artikli 1 lõike 1 punktis b mainitud üksus võib säilitada oma identiteedi, kui osa ettevõtjast läheb üle teisele äriühingule, kes tegeleb sama või sarnase valdkonnaga koos samasse kontserni kuuluva sidusettevõtjaga ja töötajad lähevad üle mõlemasse kõnealusesse äriühingusse.
            
         
               2.
            
            
               Direktiivi kohaldamine vastavalt artiklile 1 ei ole välistatud, kui äriühingu hoolde- ja tugitegevused antakse üle, kuid tootmistegevust üle ei anta ning mainitud tegevuste töötajad töötavad meeskonnana nii enne kui ka pärast üleandmist.
            
         
               3.
            
            
               Direktiivi võib vastavalt artiklile 1 kohaldada hooldustööde ülesannete üleandmisel gaasitootmisega tegelevas avamererajatises, kus märkimisväärne hulk tööjõust, nii arvuliselt kui ka kvalifikatsiooni arvestades, kes vastaval alal varem töötas, antakse üle äriühingule, kes jätkab ülesannete läbiviimist samas rajatises. Direktiivi kohaldamine ei ole välistatud, kui kõnealune äriühing ei võta üle vastavaid tööriistu ja instrumente, mida hooldusmeeskond kasutas enne üleandmist ja mida nad ka pärast üleandmist jätkuvalt kasutavad.
            
         
               4.
            
            
               Direktiivi artikli 3 lõiget 1 tuleb tõlgendada nii, et nende töötajate tööalased suhted, kes ei ole enne üleandmist ametlikult teatanud, et nad ei soovi omandava äriühingu juures töötada, siirduvad üle omandajale koos ettevõtte üleandmisega ja sellest lähtuvalt.